थाना बस्ती जोधेवाल की पुलिस ने रविंदर गोसाईं मर्डर केस में प्रोडक्शन वॉरंट पर लाए गए आरोपी जिम्मी को डॉ. सुशील बोध की कोर्ट में पेश किया। पुलिस की तरफ से जिम्मी से पूछताछ के लिए 10 दिन का पुलिस रिमांड मांगा था। लेकिन दोनो पक्षों की दलीलें सुनने के बाद कोर्ट की तरफ से 1 दिन का पुलिस रिमांड दिया गया है। एसीपी पवनजीत ने सरकारी वकील के माध्यम से कोर्ट से मांग की थी कि जिम्मी के चचेरे भाई लक्की को दो रिवॉल्वर दिलवाए थे और जिम्मी को दोनों रिवॉल्वर के बारे में जानकारी थी। वाघा पुलिस ने इस मामले में एफआईआर दर्ज की थी और लक्की को गिरफ्तार भी किया था। जांच के दौरान पुलिस ने एक रिवॉल्वर बरामद कर लिया था, जबकि दूसरे रिवॉल्वर के बारे में जिम्मी को पता है।